
IZVJEŠTAJ O IZVRŠENJU FINANCIJSKOG PLANA ZA OD 01.01.-31.12.2025. GODINE

Osnovna škola Jurja Barakovića, Ražanac obavlja djelatnost osnovnog obrazovanja sukladno Zakonu o odgoju i obrazovanju u osnovnoj i srednjoj školi te Statutu škola. Nastava je organizirana u dvije smjene u matičnoj školi i PŠ Radovin, a u ostalim područnim odjelima (Rtina, Jovići, Ljubač i Krneza) jedna smjena. Školu polazi 196 učenika. 
Ukupni prihodi i primici Financijskog plana za 2025.g. iznose 1.665.450,13 EUR, dok ukupni rashodi i izdaci iznose 1.665.450,13 EUR.
Što se tiče izvršenja financijskog plana od 01.01.-31.12.2025.g., ostvarenje prihoda poslovanja iznosi 1.781.467,45 EUR, iz viška prihoda poslovanja ostvarenje iznosi 37.650,24 EUR, dok ukupno izvršenje rashoda iznosi 1.743.817,21 EUR. Ostvarenje iz viška se većinom odnosi na plaćanje školskih udžbenika za učenike za 2024./25.g. i sredstava za psihodijagnostiku čija sredstva je osiguralo MZO u prosincu 2024.g., međutim sredstva su kasno doznačena te je plaćanje navedenih računa izvršeno u siječnju 2025.g.
[bookmark: _GoBack]Škola je sredstva koja su planirana u financijskom planu za 2025. g. trošila transparentno, pažljivo i namjenski tijekom razdoblja izvještavanja. Iz proračuna Zadarske županije (Osnivač) je osigurano i  izvršeno  284.919,56 EUR, te se s dobivenim sredstvima financiralo redovno poslovanje škole. Prihodima iz županijskog proračuna predviđeno je financiranje materijalnih i financijskih rashoda poslovanja škole, prvenstveno podmirenje ugovornih obveza škole za tekuće režijske troškove i usluge, prijevoz učenika, održavanje i popravak opreme, nabavu uredskog materijala, uredske opreme, rashoda za stručno usavršavanje zaposlenika i ostalo.
Iz državnog proračuna (Ministarstvo znanosti i obrazovanja) osigurano je i izvršeno 1.333.301,64 EUR, te su sredstva utrošena za financiranje rashoda za zaposlene, nabavu udžbenika za učenike i financiranje školske prehrane za učenike i materijala za higijenske potrebe i njegu.
Iz proračuna jedinice lokalne samouprave (JLS Ražanac) je osigurano i izvršeno 1.679,00 EUR, koje su u utrošene za sanaciju šteta na zgradama.
U 2025.g. također je ostvareno 50,00 EUR pomoći (tekuće donacije) za natjecanje učenika Tehničke kulture. 
Što se tiče vlastitih prihoda (sredstva na temelju ugovora o korištenju školskih stanova i najma prostora) izvršeno je 3.376,26 EUR, dok je od prihoda za posebne namjene izvršeno 27.423,52 EUR što se odnosi na sanaciju zgrada od šteta i nabavu materijala i opreme za škole.
Višak prihoda i primitaka poslovanja raspoloživ u sljedećem razdoblju (što će biti doneseno u Odluci o utvrđivanju i raspodjeli rezultata te rasporedu viška prihoda OŠ iz 2024. g. za 2025. g.) iznosi 37.650,24 EUR.

